als_Latn dik_Latn sag_Latn
Sulmohet gazeta Hmaburger Morgenpost
Është sulmuar gazeta gjermane Hmaburger Morgenpost. Kjo gazetë publikonte karikatura e Charlie Hebdo. Policia gjermane nuk ka njoftuar për të lënduar.
Politiko
E Diel, 11 Janar 2015 | 10:02
0 Komente.
Pas sulmeve makabër të ndodhura ditët e fundit në Paris, kundrejt gazetës satirike Charlie Hebdo, tani njëjtë ka ndodhur edhe në Gjermani, edhe pse më përmasa shumë më të vogla.
Gazeta gjermane Hamburger Morgenpost, e cila publikonte karikatura e satirikes franceze Charlie Hebdo, është sulmuar mëngjesin e sotëm, fillimisht me gurë e më pas edhe i është vënë një pjese flaka, transmeton Indeksonline.
Sipas Policisë gjermane, të lënduar në njerëz nuk ka.
“Fillimisht janë hedhur gurë dhe më pas gjësende të ndezura përmes dritareve”, i ka thënë AFP’së zëdhënësi i policisë vendore.
“Nga zjarri janë djegur dy dhoma të kateve të poshtme”.
Gazeta rajonale gjermane Hamburger Morgenpost ka publikuar në ballinë tri karikatura të Charlie Hebdo pas masakrës në Paris.
Policia ka njoftuar se dy persona janë arrestuar, ndërsa kanë nisur edhe hetimet për rastin, por ende nuk është bërë e ditur nëse, kjo ngjarje ka lidhje direkte me sulmet e ndodhura në Paris.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn